ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Νοεμβρίου 1992 για τον καθορισμό του πρωτοτύπου του πιστοποιητικού που αναφέρεται στο άρθρο 7 παράγραφος 1 της οδηγίας 91/496/ΕΟΚ του Συμβουλίου (92/527/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την απόφαση 92/438/ΕΟΚ (2), και ιδίως το άρθρο 7 παράγραφος 1,

Εκτιμώντας:

ότι ο εντεταλμένος κτηνίατρος του συνοριακού σταθμού ελέγχου, αφού διενεργήσει τους κτηνιατρικούς ελέγχους, οφείλει να εκδίδει πιστοποιητικό, στο οποίο θα βεβαιώνεται ότι οι εν λόγω έλεγχοι έχουν διενεργηθεί με ικανοποιητικά γι' αυτόν αποτελέσματα-

ότι, εξάλλου, το εν λόγω πιστοποιητικό θα πρέπει να προσδιορίζει τη φύση των δειγματοληψιών και τα ενδεχόμενα αποτελέσματα των εργαστηριακών εξετάσεων, ή τις προθεσμίες εντός των οποίων αναμένονται τα εν λόγω αποτελέσματα-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το πιστοποιητικό που προβλέπεται στο άρθρο 7 παράγραφος 1 δεύτερη περίπτωση της οδηγίας 91/496/ΕΟΚ θα πρέπει να συμφωνεί με το υπόδειγμα που επισυνάπτεται. Το εν λόγω πιστοποιητικό θα πρέπει να περιλαμβάνει ένα και μόνο φύλλο χάρτου.

Άρθρο 2

Η παρούσα απόφαση απευθύνεται στα κράτη μέλη. Βρυξέλλες, 4 Νοεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 268 της 24. 9. 1991, σ. 56. (2) ΕΕ αριθ. L 243 της 25. 8. 1992, σ. 27.

ΠΑΡΑΡΤΗΜΑ

ΠΙΣΤΟΠΟΙΗΤΙΚΟ ΔΙΑΣΥΝΟΡΙΑΚΗΣ ΔΙΕΛΕΥΣΗΣ

Σημείωση: Το πιστοποιητικό θα πρέπει να συμπληρώνεται με κεφαλαία.

1. Αριθμός πιστοποιητικού 2. Συνοριακός σταθμός ελέγχου Πλήρης διεύθυνση Κωδικός αριθμός Animo 3. Είδος του ζώου Κοινή ονομασία Κωδικός αριθμός Animo 4. Τρίτη χώρα προέλευσης Περιφέρεια 5. Μέγεθος παρτίδας (1) Αριθμός των ζώων Αριθμός συσκευασιών Αριθμός εμπορευματοκιβωτίων 6. Κατηγορία ζώων (1) Εκτροφή Πάχυνση Σφαγή Άλλη (να διευκρινισθεί) 7. Αριθμός του πρωτοτύπου (1) Του πιστοποιητικού Του συνοδευτικού εγγράφου 8. Εισαγωγέας Ονοματεπώνυμο και πλήρης διεύθυνση 9. Παραλήπτης Ονοματεπώνυμο και πλήρης διεύθυνση Χώρος σταυλισμού των ζώων 10. Μέσα μεταφοράς που χρησιμοποιούνται μετά τη διέλευση των συνόρων - προσδιορισμός (2) Σιδηροδρομική άμαξα (αριθμός) Φορτηγό όχημα (αριθμός) Αεροσκάφος (αριθμός πτήσεως) Πλοίο (όνομα) 11. Εργαστηριακές δοκιμές (1) Πραγματοποιήθηκε δειγματοληψία Ναι/Οχι (3) Φύση του δείγματος: αίμα (2) ούρα (2) περιττώματα (2) άλλα (2) (να διευκρινιστεί) Φύση της δοκιμασίας Αποτέλεσμα της δοκιμασίας Εργαστηριακή εξέταση εν εξελίξει (4) 12. Ειδικές απαιτήσεις

Πρόσθετες εγγυήσεις στον τόπο προορισμού (1)

13. Υγειονομική δήλωση (1) (2)

Ο κάτωθι υπογεγραμμένος, εντεταλμένος κτηνίατρος του συνοριακού σταθμού ελέγχου του , πιστοποιώ ότι:

α) έχουν διενεργηθεί οι έλεγχοι των παραστατικών, της διαπίστωσης της ταυτότητας καθώς και οι φυσικοί έλεγχοι που προβλέπονται από την οδηγία 91/496/ΕΟΚ, ότι τα ζώα κρίθηκαν κατάλληλα για εισαγωγή στο έδαφος της Κοινότητας και ότι η παρτίδα ανταποκρίνεται στις κοινοτικές προδιαγραφές υγειονομικής αστυνόμευσης (5)-

β) οι έλεγχοι παραστατικών, της διαπίστωσης ταυτότητας, καθώς και οι φυσικοί έλεγχοι διενεργήθηκαν και ότι τα ζώα ανταποκρίνονται στις απαιτήσεις υγειονομικής αστυνόμευσης τ (κράτος μέλος προορισμού) (6)-

γ) οι ελάχιστες απαιτήσεις της οδηγίας 77/489/ΕΟΚ του Συμβουλίου σχετικά με την προστασία των ζώων στις διεθνείς μεταφορές έχουν τηρηθεί.

Τόπος

Ημερομηνία

Ονοματεπώνυμο και στοιχεία του εντεταλμένου κτηνιάτρου

Υπογραφή του εντεταλμένου κτηνιάτρου

Σφραγίδα (7)

Το πιστοποιητικό αυτό πρέπει να συνοδεύει την παρτίδα. Καλύπτει μόνο τα ζώα της ίδιας κατηγορίας που μεταφέρονται με το ίδιο μεταφορικό μέσο και που έχουν τον ίδιο προορισμό.

(1) Να συμπληρωθεί η ανάλογη θέση. (2) Να συμπληρωθεί η ανάλογη θέση. (3) Να διαγραφεί η περιττή ένδειξη. (4) Να ανακοινωθούν τα αποτελέσματα στην αρμόδια αρχή του τόπου προορισμού. (5) Υγειονομική δήλωση, για τα ζώα των ειδών, για τα οποία οι κανόνες που διέπουν τις εισαγωγές έχουν αποτελέσει το αντικείμενο εναρμόνισης σε κοινοτικό επίπεδο, καθώς και για τα ζώα τα οποία αποτελούν αντικείμενο συναλλαγών που έχουν εναρμονισθεί σε κοινοτικό επίπεδο, αλλά τα οποία προέρχονται από τρίτη χώρα, για την οποία δεν έχουν ακόμη καθοριστεί ομοιόμορφες συνθήκες άσκησης υγειονομικής αστυνόμευσης. (6) Υγειονομική δήλωση για τα ζώα των ειδών που δεν αναφέρονται στο παράρτημα Α της οδηγίας 90/425/ΕΟΚ και των ειδών που καλύπτονται από τις οδηγίες 91/67/ΕΟΚ (υδροκαλλιέργειες) και 91/68/ΕΟΚ του Συμβουλίου (προβατοειδή, αιγοειδή). (7) Σε χρώμα διαφορετικό από εκείνο του πιστοποιητικού.